C‑378/12. sz. ügy

Nnamdi Onuekwere

kontra

Secretary of State for the Home Department

(az Upper Tribunal [Immigration and Asylum Chamber] London [Egyesült Királyság] által benyújtott előzetes döntéshozatal iránti kérelem)

„Előzetes döntéshozatal iránti kérelem — 2004/38/EK irányelv — A 16. cikk (2) és (3) bekezdése — Az uniós polgár harmadik ország állampolgárságával rendelkező családtagjának huzamos tartózkodási joga — Ezen állampolgárok szabadságvesztés‑büntetése időszakainak figyelembevétele”

Összefoglaló – A Bíróság ítélete (második tanács), 2014. január 16.

Uniós polgárság – A tagállamok területén való szabad mozgáshoz és szabad tartózkodáshoz való jog – 2004/38 irányelv – A fogadó tagállamban huzamos tartózkodási jogot szerzett uniós polgár harmadik ország állampolgárságával rendelkező családtagjainak huzamos tartózkodási joga – E jog harmadik országbeli állampolgár által történő megszerzése a fogadó tagállamban az uniós polgárral való ötéves folyamatos tartózkodási idő végén – Az említett állampolgár e tagállamban töltött szabadságvesztés‑büntetése időszakainak figyelembevétele – Kizártság (2004/38 európai parlamenti és tanácsi irányelv, 16. cikk, (2) bekezdés) Uniós polgárság – A tagállamok területén való szabad mozgáshoz és szabad tartózkodáshoz való jog – 2004/38 irányelv – A fogadó tagállamban huzamos tartózkodási jogot szerzett uniós polgár harmadik ország állampolgárságával rendelkező családtagjainak huzamos tartózkodási joga – E jog harmadik országbeli állampolgár által történő megszerzése a fogadó tagállamban az uniós polgárral való ötéves folyamatos tartózkodási idő végén – A tartózkodás folyamatosságának az említett állampolgár e tagállamban töltött szabadságvesztés‑büntetése időszakai által történő megszakítása – Kizártság (2004/38 európai parlamenti és tanácsi irányelv, 16. cikk, (2) és (3) bekezdés)

Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38 irányelv 16. cikkének (2) bekezdését úgy kell értelmezni, hogy valamely uniós polgár harmadik ország állampolgárságával rendelkező családtagja által a fogadó tagállamban szabadságvesztésben töltött időtartamokat – amely uniós polgár ebben a tagállamban ezen időtartamok alatt már megszerezte a huzamos tartózkodási jogot – nem lehet figyelembe venni a huzamos tartózkodási jog ezen állampolgár által e rendelkezés értelmében történő megszerzése szempontjából. A 16. cikk (2) bekezdésének megfelelően ugyanis az uniós polgár egyik tagállam állampolgárságával sem rendelkező családtagjai huzamos tartózkodási jogának megszerzése mindenesetre nemcsak attól a ténytől függ, hogy ezen uniós polgár maga megfeleljen a 2004/38 irányelv 16. cikkének (1) bekezdésében rögzített feltételeknek, hanem attól is, hogy ezek a családtagok folyamatosan és jogszerűen „vele” tartózkodjanak az érintett időszak alatt; a „vele” kifejezés megerősíti azt a feltételt, amely szerint ezt a polgárt az említett családtagoknak kísérniük kell őt vagy csatlakozniuk kell hozzá. Az uniós jogalkotó a huzamos tartózkodás jogának a 2004/38 irányelv 16. cikke (1) bekezdése jogcímén történő megszerzését az uniós polgárnak a fogadó tagállamban történő integrációjához kötötte. Ez az integráció, amely meghatározza a huzamos tartózkodási jog megszerzését, nemcsak tér‑ és időbeli tényezőkön alapul, hanem a fogadó tagállamba való beilleszkedés fokára vonatkozó minőségi tényezőkön is. Márpedig az a tény, hogy a nemzeti bíróság letöltendő szabadságvesztést szab ki, alkalmas annak bizonyítására, hogy az érintett személy nem tartja tiszteletben a fogadó tagállam társadalmának az ezen állam büntetőjogában kifejeződő értékeit, ezért a szabadságvesztés időtartamainak a huzamos tartózkodási jognak az uniós polgár egyik tagállam állampolgárságával sem rendelkező családtagjai által a 2004/38 irányelv 16. cikkének (2) bekezdése szerinti megszerzése szempontjából történő figyelembevétele nyilvánvalóan ellentétes volna az ezen irányelv által e tartózkodási jog bevezetése útján követett céllal. (vö. 23–27. pont, és a rendelkező rész 1. pontja) Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38 irányelv 16. cikkének (2) és (3) bekezdését úgy kell értelmezni, hogy a tartózkodás folyamatosságát megszakítják az olyan uniós polgár harmadik ország állampolgárságával rendelkező családtagja által a fogadó tagállamban szabadságvesztésben töltött időtartamok, amely uniós polgár ebben a tagállamban ezen időtartamok alatt már megszerezte a huzamos tartózkodási jogot. A 2004/38 irányelv 16. cikkének (2) bekezdése értelmében a huzamos tartózkodási jognak az uniós polgár egyik tagállam állampolgárságával sem rendelkező családtagjai által történő megszerzése egyéb feltételek mellett attól a ténytől függ, hogy ezek a családtagok jogszerűen öt éven át folyamatosan ezzel a polgárral tartózkodtak. A jogszerű tartózkodás folyamatosságára vonatkozó ezen feltétel megfelel továbbá a huzamos tartózkodási jog megszerzésénél meghatározó beilleszkedési kötelezettségnek. (vö. 29., 30., 32. pont és a rendelkező rész 2. pontja)

C‑378/12. sz. ügy

Nnamdi Onuekwere

kontra

Secretary of State for the Home Department

(az Upper Tribunal [Immigration and Asylum Chamber] London [Egyesült Királyság] által benyújtott előzetes döntéshozatal iránti kérelem)

„Előzetes döntéshozatal iránti kérelem — 2004/38/EK irányelv — A 16. cikk (2) és (3) bekezdése — Az uniós polgár harmadik ország állampolgárságával rendelkező családtagjának huzamos tartózkodási joga — Ezen állampolgárok szabadságvesztés‑büntetése időszakainak figyelembevétele”

Összefoglaló – A Bíróság ítélete (második tanács), 2014. január 16.

Uniós polgárság — A tagállamok területén való szabad mozgáshoz és szabad tartózkodáshoz való jog — 2004/38 irányelv — A fogadó tagállamban huzamos tartózkodási jogot szerzett uniós polgár harmadik ország állampolgárságával rendelkező családtagjainak huzamos tartózkodási joga — E jog harmadik országbeli állampolgár által történő megszerzése a fogadó tagállamban az uniós polgárral való ötéves folyamatos tartózkodási idő végén — Az említett állampolgár e tagállamban töltött szabadságvesztés‑büntetése időszakainak figyelembevétele — Kizártság (2004/38 európai parlamenti és tanácsi irányelv, 16. cikk, (2) bekezdés) Uniós polgárság — A tagállamok területén való szabad mozgáshoz és szabad tartózkodáshoz való jog — 2004/38 irányelv — A fogadó tagállamban huzamos tartózkodási jogot szerzett uniós polgár harmadik ország állampolgárságával rendelkező családtagjainak huzamos tartózkodási joga — E jog harmadik országbeli állampolgár által történő megszerzése a fogadó tagállamban az uniós polgárral való ötéves folyamatos tartózkodási idő végén — A tartózkodás folyamatosságának az említett állampolgár e tagállamban töltött szabadságvesztés‑büntetése időszakai által történő megszakítása — Kizártság (2004/38 európai parlamenti és tanácsi irányelv, 16. cikk, (2) és (3) bekezdés)